མ་གཅིག་ལབ་སྒྲོན་ནི་ཡབ་ཆོས་བླ་དང་།ཡུམ་ཀླུ་མོ་འབུམ་ལྕོག་གཉིས་ཀྱི་སྲས་མོར་གཡེ་ལབ་གྲོང་ཚོ་མེ་མོར་འཁྲུངས།ཁོང་གི་འཁྲུངས་འདས་ལ་བཤད་སྲོལ་མང་ནའང་།མང་ཆེ་བའི་ངོས་འཛིན་ནི་སྤྱི་ལོ་༡༠༣༡ནས་༡༡༢༩བར་ཡིན་པར་བཞེད།གཏེར་བཏོན་གྲྭ་པ་མངོན་ཤེས་ཅན་ལས་རབ་ཏུ་བྱུང་།ཕ་དམ་པ་སངས་རྒྱས་དང་མཇལ་ནས་གཅོད་ཀྱི་གདམས་པ་ཐོབ།སྐྱོ་སྟོན་བསོད་ནམས་བླ་མ་ལའང་གཅོད་ཞུས།སྐབས་ཤིག་ལ་རྒྱ་གར་པ་ཐོད་པ་འབབ་རེ་བྱ་བ་དང་བཟའ་མི་བྱས་ཏེ་སྲས་གསུམ་དང་སྲས་མོ་གཉིས་བྱུང་།སྐུ་ཚེ་སྨད་ལ་ཟངས་རི་མཁར་མར་ཕུ་སོགས་སུ་སྒྲུབ་པ་མཛད།སློབ་མ་གྲུབ་ཐོབ་ཕོ་མོ་ཉི་ཤུ་རྩ་གཅིག་བྱུང་།